《景泰禅阁》
宋代·孙载

二山环合壁相重，禅阁攲危杳霭中。云塔孤标淩绝巘，石楼双霭耸晴空。

灵泉冷透千岩翠，古木阴生万壑风。自笑尘劳促归思，懒将身世问禅翁。

作者简介：苏州昆山人，字积中。英宗治平二年进士。为河中府户曹，荐知德清县，皆有惠政。迁知考城县。历广东、河北、淮西使者，知海、沂、婺、亳诸州，治务大体，时号循吏。徽宗大观中以朝议大夫致仕。卒年七十五。有《易释解》及文集。